Folketing
1998-01-16

Derimod er sådan noget som den hvide stork også omfattet, og vi kan selvfølgelig kun være glade, hvis den kan blive beskyttet, så den bliver lidt mere hyppig her i Danmark. Der er i øvrigt ingen tvivl om, at tilbagegangen for den hvide stork ikke bare skyldes, at de gode steder i Danmark er blevet færre; det skyldes også, at man i de andre lande simpelt hen bare skyder den - enten for at spise den eller bare af lyst. Alt i alt kan vi godt tilslutte os denne lille aftale.